Firemný deň SSCHI
Dátum: 24.03.2023
Čas: 09:00
Miesto: CH16, FCHPT STU
Srdečne pozývame študentov a zamestnancov FCHPT STU na Firemný deň SSCHI, ktorý sa uskutoční 24. marca v prednáškovej miestnosti CH16 od 9:00 na Fakulte chemickej a potravinárskej technológie STU v Bratislave v spolupráci s Ústavom chemického a environmentálneho inžinierstva.
Rečníkmi akcie budú absolventi chemického inžinierstva, environmentálneho inžinierstva a iných príbuzných chemických smerov, ktorí si pripravili zaujímavé prednášky z ich profesijného života. Na Firemnom dni SSCHI sa dozviete o tom, akým výzvam musí absolvent FCHPT STU čeliť v rafinérsko-petrochemickej oblasti, v priemyselnej úprave vody, v environmentálnom poradenstve, v cirkulárnej ekonomike, v projekčnej kancelárii plnej kolón a v kariérnom raste od akadémie až po priemysel.
Cieľom tejto akcie je priblížiť život po škole súčasným študentom chemického a environmentálneho inžinierstva a zároveň sprostredkovať absolventom, ktorých združujeme, príležitosť na networking s mladými talentmi, ktorí sa možno raz stanú ich kolegami. Vystúpia zástupcovia spoločností:
- SLOVNAFT, a.s.
- EUROWATER, s.r.o.
- BASF, s.r.o.
- ThyssenKrupp Industrial Solutions, s.r.o.
- ARPenviro, s.r.o
- Inštitút cirkulárnej ekonomiky, o.z.
Podrobnosti o harmonograme a vystupujúcich rečníkoch nájdete v priloženom informačnom letáku. Udalosť nájdete aj na našom facebooku. V prípade otázok sa neváhajte obrátiť na kontaktnú osobu, ktorou je člen výboru našej spoločnosti, Dr. Ronald Zakhar (email@example.com).